Title: ประกาศเทศบาลตำบลบ่อพลอย  เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของสำนักงานเทศบาลตำบลบ่อพลอย

ประกาศเทศบาลบ่อพลอย

ประกาศเทศบาลบ่อพลอย
เรื่อง
การดำเนินการตามพระราชบัญญัติข้อมูลข่าวสารของราชการ
พ.ศ.
๒๕๔๐ เกี่ยวกับข้อมูลข่าวสารส่วนบุคคล
ของสำนักงานเทศบาลตำบลบ่อพลอย[๑]

เพื่อให้เป็นไปตามมาตร
๒๓ (๓) แห่งพระราชบัญญัติข้อมูลข่าวสารของราชการ
พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ

สำนักงานเทศบาลตำบลบ่อพลอย
เป็นองค์การบริหารราชการส่วนท้องถิ่นสังกัดกระทรวงมหาดไทย
มีหน่วยงานสำนักปลัดเทศบาลจัดระบบข้อมูลข่าวสารส่วนบุคคลตามพระราชบัญญัติดังกล่าว
ดังนี้

๑. สำนักปลัดเทศบาล
(งานธุรการ) สำนักงานเทศบาลตำบลบ่อพลอย
(ก) ประเภทของบุคคลที่มีการเก็บข้อมูล
- ข้าราชการระดับ ๑ -
๗ สังกัดสำนักงานเทศบาลตำบลบ่อพลอย
- ลูกจ้างประจำสังกัดสำนักงานเทศบาลตำบลบ่อพลอย
(ข) ประเภทของระดับข้อมูลข่าวสารส่วนบุคคล
- ทะเบียนบัตรประวัติ
(ค) ลักษณะการใช้ข้อมูลตามปกติ
- ใช้ในการบริหารงานบุคคลของสำนักงานเทศบาลตำบลบ่อพลอยและสำนักปลัดเทศบาล
(ง) วิธีการขอตรวจดูข้อมูลข่าวสารของเจ้าของข้อมูล
- กรอกแบบฟอร์มขอตรวจสอบทะเบียนประวัติพนักงานเทศบาล
- ปลัดเทศบาล สำนักงานเทศบาลตำบลบ่อพลอยพิจารณาอนุมัติ
(จ) วิธีการขอให้แก้ไขเปลี่ยนแปลงข้อมูล
- การขอแก้ไขวัน เดือน
ปีเกิด ปฏิบัติตามระเบียบสำนักนายกรัฐมนตรีว่าด้วยการขอแก้ไข วัน เดือน ปีเกิด
ในทะเบียนประวัติข้าราชการ พ.ศ. ๒๕๔๗
- การแก้ไขเพิ่มเติมรายการในทะเบียนประวัติพนักงานเทศบาลมีแนวทางปฏิบัติดังนี้
(๑) รายการเปลี่ยนแปลงหรือเพิ่มเติมที่จะต้องแจ้งให้งานธุรการทราบเพื่อบันทึกในทะเบียนประวัติพนักงานเทศบาล
(๑.๑)
การผ่านการอบรม ดูงาน
และการได้รับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าว
โดยแนบสำเนาเอกสารหลักฐานที่เกี่ยวข้องให้พนักงานประวัติหรือผู้ที่ได้รับมอบหมาย
จำนวน ๑ ชุด
(๑.๒)
การเพิ่มวุฒิการศึกษา ใช้หลักฐานสำเนาประกาศนียบัตร ปริญญาบัตร
และสำเนาใบแสดงผลการศึกษา (Transcript) จำนวน ๓ ชุด
(๑.๓)
การเปลี่ยนชื่อตัว-ชื่อสกุล
ให้แจ้งการเปลี่ยนแปลงโดยแนบสำเนาเอกสารหลักฐานใบเปลี่ยนชื่อตัว-ชื่อสกุล
พร้อมกับแบบ ทร. ๑๔ (สำเนาทะเบียนบ้าน) จำนวน
๓ ชุด
(๑.๔)
การเพิ่มเติมรายการอื่นๆ เช่น
การได้รับคัดเลือกเป็นข้าราชการดีเด่นเป็นต้น ให้ส่งสำเนาใบประกาศ
หรือหลักฐานอื่นๆ จำนวน ๑ ชุด

(๒) เอกสารหลักฐานที่ส่งให้งานธุรการต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณ
พ.ศ. ๒๕๒๖ ข้อ ๓๑ ทุกครั้ง
(ฉ) แหล่งที่มาของข้อมูล
- เจ้าของประวัติ
คำสั่งแต่งตั้ง ย้าย เลื่อนขั้นเงินเดือน

ประกาศ
ณ วันที่ ๓๑ ตุลาคม พ.ศ. ๒๕๔๖
ประเสริฐ
สำราญจิตร
นายกเทศมนตรีตำบลบ่อพลอย

พรพิมล/พิมพ์
๒
มีนาคม ๒๕๔๗
จีระ/ต่อศักดิ์/ตรวจ
๙
เมษายน ๒๕๔๗
A+B

[๑]
รก.๒๕๔๖/พ๑๔๐ง/๒๓/๘ ธันวาคม ๒๕๔๖